Քեթի Քին (հեռուստասերիալ)

«Քեթի Քին» (անգլ.՝ Katy Keene), ամերիկյան երաժշտական կատակերգական դրամա հեռուստասերիալ, որը ստեղծվել է Ռոբերտո Ագուայր-Սակասայի և Մայքլ Գրասիի կողմից։ Այն հիմնված է Archie Comics-ի նույնանուն կերպարի վրա։ Այն պատմում է չորս սկսնակ արտիստների ծագման և պայքարի մասին, որոնք փորձում են հաջող կարիերայի հասնել Բրոդվեյում, պոդիումում և ձայնագրման ստուդիայում։ «Քեթի Քին»-ը «Ռիվերդեյլ» հեռուստասերիալի սփին-օֆֆն է, և դրա գործողությունը ծավալվում է վերջինից 5 տարի հետո։ Սերիալը պրոդյուսերավորվել է Berlanti Productions-ի կողմից՝ Archie Comics-ի, CBS Television Studios-ի և Warner Bros. Television-ի հետ համագործակցությամբ։
Լյուսի Հեյլը կատարել է Քեթի Քինի դերը՝ սկսնակ մոդելավորողի, ով փորձում է կողմնորոշվել Նյու Յորքում։ Ֆիլմում խաղում են նաև Էշլի Մյուրեյը, Քամիլ Հայդը, Ջոնի Բյուչեմփը, Ջուլիա Չանը, Լյուսիեն Լավիսքաունթը, Զեյն Հոլթցը և Քաթերին ԼաՆասան։ Մյուրեյը կատարում է «Ռիվերդեյլ»-ի իր Ջոզի ՄաքՔոյի դերը։ 2019 թվականի հունվարին սերիալի պիլոտային սերիան թողարկվել է The CW-ում։ Հեռուստասերիալը նկարահանվել է Նյու Յորքում։ Շոուն վերածվել է սերիալի 2019 թվականի մայիսին։ Եվ դրա պրեմիերան կայացել է 2020 թվականի փետրվարի 6-ին The CW-ում։ 2020 թվականի հունվարին The CW-ն պատվիրել է սերիալի համար ևս 13 սերիաների սցենարնե ր։


== Նախադրյալներ ==
Սերիալը պատմում է Archie Comics-ի չորս կերպարների ռոմանտիկ և մասնագիտական կյանքերի մասին, ներառյալ նորաձևության ապագա լեգենդ Քեթի Քինի ու երգչուհի և երգերի հեղինակ Ջոսի ՄաքՔոյին։ Գործողությունը ծավալվում է «Ռիվերդեյլ»-ից 5 տարի անց, և գլխավոր հերոսները փորձում են իրականացնել իրենց երազանքները Նյու Յորքում։ Սերիալը երաժշտությամբ լցնում է սյուժետային գծերը և ցուցադրում է չորս պայքարող արտիստների ծագումները, փորձերը և ձախորդությունները։


== Դերասանական կազմ և կերպարներ ==


=== Գլխավոր ===
Լյուսի Հեյլ որպես Քեթի Քին
Էշլի Մյուրեյ որպես Ջոսի ՄաքՔոյ
Քաթերին ԼաՆասա որպես Գլորիա Գրանդբիլթ
Ջուլիա Չան որպես Փեփեր Սմիթ
Ջոնի Բյուչեմփ որպես Ջորջ / Ջինջեր Լոպեզ
Լյուսիեն Լավիսքաունթ որպես Ալեքսանդեր «Ալեքս» Քեյբոթ
Զեյն Հոլթց որպես Ք․ Օ․ Քելի
Քամիլ Հայդ որպես Ալեքսանդրա «Քսանդրա» Քեյբոթ


=== Կրկնվող ===
Նաթան Լի Գրեմ որպես Ֆրանսուա
Հելեն Յորկե որպես Ամանդա
Դաֆնի Ռուբին-Վեգա որպես Լուիսա Լոպեզ
Սաամեր Ուսմանի որպես Փրինս Էրոլ Սվուն
Անդրե դե Շիլդս որպես Չաբի
Էրիկա Փափաս որպես Փաթրիսի Քլայն
Ռայան Ֆասեթ որպես Բերնարդո
Ֆրանկ Պեդրո որպես Լուիս Լոպեզ
Քանդես Մաքսուել որպես Դիդի
Լյուկ Քուք որպես Գայ ԼաՄոնթանա
Բեռնադեթ Փիթերս որպես Միսս Ֆրիսիա
Ջեյմս Մասլոու որպես Ալան Մեյբերի


=== Հյուր ===
Ռոբին Գիվենս որպես Սիերա ՄաքՔոյ
Քեյսի Քոթ որպես Քևին Քելեր


== Դրվագներ ==


== Արտադրություն ==


=== Քասթինգ ===
2019 թվականի փետրվարի 4-ին հայտարարվել է, որ Էշլի Մյուրեյն, ով խաղում էր «Ռիվերդեյլ»-ում, գլխավոր դեր է կատարելու դրա սփին-օֆֆում։ 2019 թվականի փետրվարի 21-ին Ջոնի Բյուչեմփը և Ջուլիա Չանը միացել են դերասանական կազմին որպես Ջորջ Լոպեզ և Փեփեր Սմիթ համապատասխանաբար։ Մի քանի օր անց՝ 2019 թվականի փետրվարի 26-ին, Քամիլ Հայդը և Լյուսիեն Լավիսքաունթը միացել են որպես եղբայր և քույր դուո՝ Ալեքսանդրա և Ալեքսանդր Քեյբոթ։ Ի վերջո, 2019 թվականի մարտի 11-ին, Լյուսի Հեյլն ընտրվել է սերիալի գլխավոր և նույնանուն դերի համար։


=== Նկարահանումներ ===
Սերիալը նկարահանվել է Նյու Յորքում։


=== Քրոսովեր «Ռիվերդեյլ»-ի հետ ===
2019 թվականի օգոստոսի 4-ին Մայքլ Գրասին հայտարարել է, որ «Ռիվերդեյլ»-ի և «Քեթի Քին»-ի միջև քրոսովեր է լինելու ապագայում։


== Երաժշտություն ==
Երաժշտական ելույթները, որոնք ներառվել են հեռուստասերիալի ընթացքում, տարվեր քավեր տարբերակների և օրիգինալների խառնուրդ են։ Այդ երգերը թողարկվել են որպես թվային սինգլներ WaterTower Music-ի կողմից։

Եթերաժրջանի ավարտից հետո լեյբլը թողարկելու է առաջին եթերաշրջանի երգերի թվային ժողովածուն։ «Ռիվերդեյլ»-ի պես հեռուստասերիալը ներառում է երաժշտական դրվագներ իրենց սեփական սաունդթրեքներով, որոնք նույնպես թողարկվել են WaterTower-ում։ Դրանցից առաջինը՝ «Kiss of the Spider Woman»-ը, թողարկվել է 2020 թվականի մարտի 20-ին։


== Թողարկում ==


=== Մարքեթինգ ===
2019 թվականի մայիսի 16-ին The CW-ն թողարկել է հեռուստասերիալի առաջին պաշտոնական թրեյլերը։ Սերիալի ընդլայնված թրեյլերը թողարկվել է 2019 թվականի օգոստոսին։


== Ընդունելություն ==


=== Քննադատություն ===
Rotten Tomatoes-ում սերիալը ստացել է 90% վարկանիշը 21 ակնարկի վրա հիմնված, միջին 7/10 վարկանիշով։ Metacritic-ում այն գնահատվել է 100-ից միջին 72 միավորներով՝ 7 ակնարկների հիման վրա։


== Ծանոթագրություններ ==


== Արտաքին հղումներ ==
«Քեթի Քին (հեռուստասերիալ)»(անգլ.) ֆիլմը Internet Movie Database կայքում